Мигел Ернандес
Ухания

Превод от испански: Ралица Маркова, 2008

chitanka.info

За да усети как ухае карамфилът,

момчето пада на колене.

Карминов пламък. А ароматът

преде свойте сенки червени.

За да го упои цветът на портокала,

момчето стъпва на кокили.

Пяна от клони. А ароматът

по-бял е от снежна коприна.

За да почувства корените как миришат,

момчето ничком се простира.

Нокти в земята. А ароматът

по-син е от басмата синя.

(Из ранните стихотворения на поета)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.